CELEX: 62022TN0260
Language: mt
Date: 2022-05-12 00:00:00
Title: Kawża T-260/22: Rikors ippreżentat fit-12 ta’ Mejju 2022 – Freixas Montpelt et vs Il-Kumitat tar-Reġjuni

27.6.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 244/47
            
         
      Rikors ippreżentat fit-12 ta’ Mejju 2022 – Freixas Montpelt et vs Il-Kumitat tar-Reġjuni
      (Kawża T-260/22)
      (2022/C 244/63)
      Lingwa tal-kawża: il-Franċiż
      
         Partijiet
      
      
         Rikorrenti: David Freixas Montpelt (Berchem-Sainte-Agathe, il-Belġju), Gustavo Lopez Cutillas (Woluwé Saint Pierre, il-Belġju), Valeria Schirru (Brussell, il-Belġju), Svetlozar Andreev (Brussell) (rappreżentanti: L. Levi u P. Baudoux, avukati)
      
         Konvenut: Il-Kumitat tar-Reġjuni
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tiddikjara dan ir-rikors ammissibbli u fondat;
               
            
                  —
               
               
                  konsegwentement, tannulla l-lista tal-uffiċjali eliġibbli għal promozzjoni bil-proċedura ta’ promozzjoni 2021 sa fejn din il-lista ma tinkludix isem D. Freixas Montpelt fil-grad AST5, G. Lopez Cutillas fil-grad AD6, V. Schirru fil-grad SC2 u S. Andreev Svetlozar fil-grad AD10;
               
            
                  —
               
               
                  sa fejn ikun meħtieġ, tannulla d-deċiżjoni tal-konvenut tal-11 ta’ Frar 2022 li tiċħad l-ilmenti tar-rikorrenti;
               
            
                  —
               
               
                  tikkundanna lill-konvenut għall-ispejjeż kollha.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw żewġ motivi.
      
                  1.
               
               
                  L-ewwel motiv ibbażat fuq eċċezzjoni ta’ illegalità tad-deċiżjoni tas-16 ta’ Ġunju 2021 li tikser l-Artikolu 45(1) tar-Regolamenti tal-Persunal tal-Unjoni Ewropea.
               
            
                  2.
               
               
                  It-tieni motiv ibbażat fuq eċċezzjoni ta’ illegalità tad-deċiżjoni tas-16 ta’ Ġunju 2021 li tikser il-prinċipju ta’ nondiskriminazzjoni.